Perfekt beliggenhed, tæt på 2 metrostationer, gader med mulighed for mad og indkøb, tæt på Bayswater road og Hyde Park. Egentligt pæne rum og gode store senge, en lille sofa og et lille spisebord.
Vores køleskab virkede dog ikke, hvilket var en af grundene til vi valgt lejlighed frem for hotelværelse. Selvom vi gjorde opmærksom på det, blev der hverken kigget på det eller tilbudt udskiftning. Fint lille køkken og med opvaskesæbe og børste. Bare ingenting at tørre af i eller stille det på, så bordet sejler i vand. Der bliver kun lagt badehåndklæder, så hvis man gerne vil tørre hænder i et andet efter toiletbesøg, så må man selv medbringe det. Vi havde flere steder hul og revner i gulvet. Det gjorde vi også opmærksom på, men uden nogen reaktion fra udlejer. Så det er lidt et kompromis at bo her.